दरअसल अटल बिहारी वाजपेयी और लाल कृष्ण आडवाणी के दौर की भाजपा और आज की भाजपा में फ़र्क़ है. वाजपेयी तो ख़ास तौर पर संघ के बाहर के लोगों की सोहबत में ज्यादा सहज होते थे. उनके ज्यादा क़रीबी बृजेश मिश्रा, जसवंत सिंह और यशवंत सिन्हा जैसे लोग थे. आडवाणी को भी कुछ पढ़े-लिखे और अंग्रेज़ीदां लोगों का साथ पसंद था. वाजपेयी और आडवाणी बहुत बडे़ नेता थे और बहुत पुराने स्वयंसेवक थे, इसलिए संघ भी उन पर एक हद से ज्यादा दबाव नहीं बना पाया. वाजपेयी सरकार सचमुच मिली-जुली सरकार थी. लेकिन यह सरकार वास्तविक संघ संस्कारों वाली पहली सरकार है.